THAI ค่าใช้จ่ายเพิ่ม-ตั้งด้อยค่าสินทรัพย์ ฉุดผลงานปี 61 ขาดทุนเพิ่มขึ้นกว่า 4 เท่าตัว
THAI ค่าใช้จ่ายเพิ่ม-ตั้งด้อยค่าสินทรัพย์ ฉุดผลงานปี 61 ขาดทุนเพิ่มขึ้นกว่า 4 เท่าตัวมาที่ 1.1 หมื่นลบ. จากปีก่อนขาดทุน 2 พันลบ. 
1 มี.ค. 2562

บริษัท การบินไทย จำกัด (มหาชน) หรือ THAI รายงานผลการดำเนินงานประจำปี 2561 สิ้นสุดวันที่ 31 ธ.ค.61 ดังนี้

โดยปัจจัยที่ส่งผลให้บริษัทขาดทุนเพิ่มขึ้น เนื่องจากการแข่งขันในอุตสาหกรรมการบินสูง ราคาน้ำมันในตลาดโลกปรับตัวสูงสุดในรอบ 4 ปี บริษัทและบริษัทย่อยมีรายได้รวมจำนวน 199,500 ล้านบาท เพิ่มขึ้น 7,554 ล้านบาท ทั้งจากรายได้ค่าโดยสารและค่าน้ำหนักส่วนเกิน รายได้ค่าระวางขนส่งและไปรษณียภัณฑ์ รายได้จากการบริการอื่นๆ และรายได้อื่นๆ
อย่างไรก็ดี บริษัทมีค่าใช้จ่ายในการดำเนินงานสูงกว่ารายได้ที่เพิ่มขึ้น โดยมีค่าใช้จ่ายรวม 208,558 ล้านบาท เพิ่มขึ้น 19,468 ล้านบาท ซึ่งมาจากค่าน้ำมันเครื่องบินที่เพิ่มขึ้น, ค่าใช้จ่ายในการดำเนินงานไม่รวมน้ำมันสูงขึ้น 7.3% จากค่าซ่อมแซมและซ่อมบำรุง
นอกจากนี้ บริษัทมีค่าใช้จ่ายที่เกิดขึ้นครั้งเดียวจากการการรับรู้ผลขาดทุนจากการด้อยค่าของสินทรัพย์และเครื่องบินจำนวน 3,459 ล้านบาท